13 vermeende wildmisdadigers vas - Misdaad - Republikein
Tuesday, October 22nd, 20:18:31
13 vermeende wildmisdadigers vas
17 September 2019 | Misdaad
Altesaam 13 verdagtes is verlede week vanaf 9 tot 15 September in verband met wildmisdaad in hegtenis geneem.
Vyf uit die 13 verdagtes is vas oor renosterstropery of die handel in horings, en een oor olifantstropery of handel in ivoor.
Volgens die weeklikse statistieke van wildmisdaad van die Namibiese polisie se eenheid vir beskermde hulpbronne (PRU) en die ministerie van die omgewing en toerisme se intelligensie- en ondersoekeenheid, is sewe nuwe sake verlede week aanhangig gemaak.
Beslagleggings is op twee elk renosterhorings, olifanttande, lewende ietermagôs, ietermagôvelle, leeuvelle en vuurwapens gemaak, terwyl sewe patrone gekonfiskeer is.